Werner Vermaak, woordvoerder van ER24, het gesê paramedici is net ná 18:00 na die toneel ontbied. Die wrakke van die voertuie het 'n paar meter weg van mekaar af gestaan.
"Die bestuurder van 'n sportnutsvoertuig, vermoedelik in sy 40's, is op die toneel dood," het Vermaak gesê. Die man was die enigste insittende in die voertuig. "'n Man en vrou in die ander motor, vermoedelik in hul laat 30's, het met paramedici se aankoms op die toneel ook reeds aan hul veelvuldige beserings beswyk."
Volgens Vermaak het 'n 19-jarige vrou en 'n man in sy 20's, wat ook in die motor was, matige beserings opgedoen. Hulle is op die toneel behandel voordat hulle na 'n hospitaal in Ficksburg geneem is.
Die oorsaak van die ongeluk sal deur die polisie ondersoek word.
Ai so onnodig. As ons net ons oë oopmaak en konsentreer en padreëls gehoorsaam sal meer as die helfte van die ongelukke voorkom word.
Ongeduldigheid agter die stuur is die grootste oorsaak van ongelukke op ons paaie.Mens is te onverdraagsaam deesdae.Dis beter om maar die minste te wees en toe te gee vir padvarke en te bly leef daarna as om braaf te wees en te verongeluk.Die' ongeluk lyk asof dit by 'n T-aansluiting kon plaasgevind het aangesien die voertuig wrakke daarop dui.Maar fotos is verwarrend.Ons meegevoel aan die naasbestaandes van al die oorledenes en sterkte aan die beseerdes.
Wouter en Tiger, julle is in die kol betreffende padongelukke.
Ek waag dit om te sê dat 95% die oorsaak is van die bestuurder se nalatigheid. ONGEDULD is die oorsaak van baie ongelukke en natuurlik ook dronkbestuur.
Die ander 5% kan buite sy beheer wees soos diere wat voor hom oor die pad wil hardloop en slaggate. Eintlik is die padreëls heel eenvoudig maar daar is 'n koolkop agter 'n stuurwiel wat nie daar hoort.